Rikunarita-ORG/Wikinium huggingface dataset:
# پەرەپێدەری کایەی ڤیدیۆیی

**پەرەپێدەری کایەی ڤیدیۆیی** یان **گەشەپێدەری کایەی ڤیدیۆیی** (بەئینگلیزیی: Video Game Developer) پەرەپێدەرێکی نەرمامێرە کە تایبەتمەندە لە بواری پەرەپێدانی کایەی ڤیدیۆییدا کە بریتییە لە پرۆسەی بەرھەمھێنانی کایەی ڤیدیۆیی. پەرەپێدەری کایەی ڤیدیۆیی دەکرێت تاکەکەسێک یان گرووپێک بێت لە کارمەندی کۆمپانیایەکی دیاریکراو کە لەنێوان خۆیاندا ئەرکەکانیان دابەش کردووە بۆ چەند بوارێکی جیاواز، لەوانە بەرنامەسازی، شێوەسازی، ھوونەری، تێستکردن و ھتد. زۆرینە کۆمپانیاکانی پەرەپێدانی کایەی ڤیدیۆیی خاوەنی پاڵپشتی ماددیی و بەبازاڕکردنن لەلایەن بڵاوکەرەوەکانی کایەی ڤیدیۆیی. ئەو پەرەپێدەرانەی کە پاڵپشتی ماددی خۆیان بۆخۆیان دابین دەکەن پێیان دەگووترێت سەربەخۆ و زۆرینەی کات کایەی ڤیدیۆیی سەربەخۆۆ درووست دەکەن.

## سەرچاوەکان

* دەروازەی کایەی ڤیدیۆیی
# بڵاوکەرەوەی کایەی ڤیدیۆیی

**بڵاوکەرەوەی کایەی ڤیدیۆیی** (بە ئینگلیزی: Video Game Publisher) کۆمپانیایەکە کە کایەی ڤیدیۆ بڵاودەکاتەوە کە دەشێت بەشێوەیەکی ناوخۆیی پەرەی پێدرا بێت یان لەلایەن پەرەپێدەرێکی کایەی ڤیدیۆییەوە. ھەروەک بڵاوکەرەوەی کتێب یان دی ڤی دی، بڵاوکەرەوەی کایەی ڤیدیۆ بەرپرسە لە بەرھەمھێنانی بەرھەم و بازاڕبۆکردنی، لەنێویاندا توێژینەوەی بازاڕی و لایەنەکانی دیکەی ڕیکلامکردن.

## سەرچاوەکان

* بەشداربووانی ویکیپیدیا، «Video game publisher»، ویکیپیدیای ئینگلیزی. سەردان لە ٩ی تشرینی یەکەمی ٢٠١٨.

* دەروازەی کایەی ڤیدیۆیی
* دەروازەی کۆمپانیا
# بزوێنەری کایە

**بزوێنەری کایە** (بە ئینگلیزی: Game Engine) نەرمەکاڵایەکی سیستەمە کە بۆ دروستکردن و پەرەپێدانی یارییە ڤیدیۆیییەکان بۆ کۆمپیوتەری ماڵەوە و کۆنسڵی یاری و تەلەڤیزیۆنی زیرەک و مۆبایل داڕێژراوە. بزوێنەری یارییەکان لانیکەم یەک بزوێنەری گرافیک بۆ وێنەکێشان و یەک بزوێنەری فیزیکی بۆ جێبەجێکردنی ژینگە فیزیکییەکان لەخۆدەگرێت. زاراوەی «بزوێنەر» ھاوشێوەی زاراوەی «بزوێنەری نەرمەکاڵا»یە کە لە پیشەسازی نەرمەکاڵادا بەکاردەھێنرێت.

## سەرچاوەکان

 حمه

* دەروازەی کایەی ڤیدیۆیی
* دەروازەی مێژوو
* دەروازەی کۆمپیوتەر
* ھێمای دەروازەدەروازەی زانستی کۆمپیوتەر
* دەروازەی تەکنۆلۆژیا
# مۆسیقای کایەی ڤیدیۆیی

| مۆسیقای کایەی ڤیدیۆیی |
| --- |
|  |
| لقی | score |
| لە ویکیدراوە دەستکاریی زانیارییەکان بکە  |

**مۆسیقای کایەی ڤیدیۆیی** ھەریەک لە تراکی دەنگی و مۆسیقای پاشبنەما لەخۆدەگرێت کە بۆ یارییەکی ڤیدیۆیی دروستکراون. ئەم مۆسیقایانە دەتوانن کۆمەڵێک مۆسیقا و مێلۆدی خاو تا پارچە خێراکان لەخۆ بگرن. ئەم مۆسیقایانە بە ئامێر و کەرستەی جۆراوجۆر بۆ ژەنینی گۆرانی ئامادە دەکرێن، کە بەپێی شارەزایی ئاوازدانەر بەکاردێت. پرۆسەی ئامادەکردن و دروستکردنی مۆسیقا بۆ یارییە کۆمپیوتەرییەکان لەگەڵ دروستکردن و دیزاینکردنی یارییەکاندا پێشکەوتووە. بەم شێوەیە یارییە کۆنەکان گۆرانی کۆنتر و سادەتریان ھەبوو کە بە ڕیتمێکی بنەڕەتی پێشکەش دەکران؛ ئەمەش لە کاتێکدایە لە ساڵانی ڕابردوودا پڕۆسەی دروستکردنی میوزیک بۆ یارییە کۆمپیوتەرییەکان پێشکەوتنی زۆری بەخۆیەوە بینیوە، بەجۆرێک بۆ ئەم مەبەستەش گرووپ و تیمی تایبەتمەند لە بواری دیزاینی مۆسیقای یارییەکاندا بەکاردەھێنرێن. ئەم کەسانە کە بە تایبەتی سەرنجیان لەسەر پرسی دروستکردنی پارچە موزیکەکانە، کۆمەڵێک مۆسیقای باکگراوند و گۆرانی باکگراوند بەپێی پرەنسیپە پیشەیییەکانی نواندنی دەنگی و ھاوئاھەنگی لەگەڵ چیرۆک و پرۆسەی یارییەکەدا دیزاین و جێبەجێی دەکەن.

## سەرچاوەکان

* بەشداربووانی ویکیپیدیا، «Video game music»، ویکیپیدیای ئینگلیزی. سەردان لە ١١ی حوزەیرانی ٢٠٢٣.

* دەروازەی فیلم
* دەروازەی تەلەڤیزیۆن
* دەروازەی کۆمەڵگا
* دەروازەی مێژوو
* دەروازەی ھۆڵیوود
* دەروازەی مۆسیقا
* دەروازەی ھونەرەکان
* دەروازەی کایەی ڤیدیۆیی
# سەکۆی پێژمێری

**سەکۆی پێژمێری** یان **سەکۆی دیجیتاڵ**، ژینگەیەکە کە تێیدا نەرمامێر دەخرێتە کار. دەشێت رەقەکاڵاکە یان سیستمی بەکارخەرییەکە بێت، تەنانەت دەشێت وێبگەڕ و ناوبەستی بەرنامەسازیی بەرنامەی بەکاربەری یان ھەر نەرمامێرێکی دیکەی بنچینەیی بێت کە بتوانرێت لە ڕێگایەوە کۆدەکانی بەرنامەکە بخرێتە گەڕ. سەکۆکانی پێژمێریی دەکرێت چەندە ئاستێکی جیاوازی ئابستراکشنیان ھەبێت، لەنێویاندا تەلارسازی کۆمپیوتەر، سیستەمی بەکارخەر، وەھەروەھا ژێدەرگەکانی ماوەی جێبەجێکردن. سەکۆی پێبژمێریی ئەو سەکۆیەیە کە بەرنامەکانی کۆمپوتەر لەسەری ھەڵدەسووڕێن.

## سەرچاوەکان

* دەروازەی کۆمپیوتەر
* ھێمای دەروازەدەروازەی زانستی کۆمپیوتەر